CELEX: 62012TN0048
Language: lt
Date: 2012-02-06 00:00:00
Title: Byla T-48/12: 2012 m. vasario 6 d. pareikštas ieškinys byloje Euroscript — Polska prieš Parlamentą

14.4.2012   
            
            
               LT
            
            
               Europos Sąjungos oficialusis leidinys
            
            
               C 109/19
            
         2012 m. vasario 6 d. pareikštas ieškinys byloje Euroscript — Polska prieš Parlamentą
   
   (Byla T-48/12)
   2012/C 109/43
   Proceso kalba: prancūzų
   
      Šalys
   
   
      Ieškovė: Euroscript — Polska Sp. z o.o. (Krokuva, Lenkija), atstovaujama advokato J.-F. Steichen
   
      Atsakovas: Europos Parlamentas
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2011 m. rugsėjo 9 d. sprendimą,
            
         
               —
            
            
               nepatenkinus šio reikalavimo, panaikinti konkursą Nr. PL/2011/EP,
            
         
               —
            
            
               priteisti iš Parlamento bylinėjimosi išlaidas,
            
         
               —
            
            
               pripažinti ieškovei visas kitas teises, pritarti jos pagrindams ir patenkinti reikalavimus.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi dviem pagrindais.
   
               1.
            
            
               Pirmasis ieškinio pagrindas susijęs su tuo, kad Europos Parlamentas viršijo įgaliojimus, nes nepateikė arba pavėluotai pateikė informaciją, kurios ieškovė prašė po to, kai buvo sudaryta nauja sutartis vykstant viešojo pirkimo konkurso procedūrai, susijusiai su vertimo į lenkų kalbą paslaugų teikimu (1).
            
         
               2.
            
            
               Antrasis ieškinio pagrindas susijęs su tuo, kad pažeisti Europos Sąjungos teisės principai ir nuostatos, tarp jų — finansinis reglamentas (2) ir finansinio reglamento įgyvendinimo reglamentas (3), nes atrinktas konkurso dalyvis pasibaigus terminui nebeturėjo teisės prašyti iš naujo įvertinti jo pasiūlymą ir todėl Parlamentas negalėjo panaikinti savo sprendimo sudaryti sutartį su ieškove, nebent būtų buvęs sustabdytas ar anuliuotas konkursas.
            
         
      (1)  OL 2011/S 56-090361.
   
      (2)  2002 m. birželio 25 d. Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (OL L 248, p. 1; 2004 m. specialusis leidimas lietuvių k., 1 sk., 4 t., p. 74).
   
      (3)  2002 m. gruodžio 23 d. Komisijos reglamentas (EB, Euratomas) Nr. 2342/2002, nustatantis išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (OL L 357, p. 1; 2004 m. specialusis leidimas lietuvių k., 1 sk., 4 t., p. 145).